
BILJEŠKE UZ FINANCIJSKE IZVJEŠTAJE
ZA RAZDOBLJE
I - VI 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	1.607.407,83
	1.727.507,06
	107,5

	3
	RASHODI POSLOVANJA (šifre 31+32+34+35+36+37+38)
	3
	1.538.187,27
	1.932.959,32
	125,7

	
	MANJAK PRIHODA POSLOVANJA (šifre Z005-6)
	Y001
	0,00
	205.452,26
	-

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	15.654,86
	28.226,44
	180,3

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	15.654,86
	28.226,44
	180,3

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	4.304,11
	4.583,32
	106,5

	
	MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)
	Y003
	4.304,11
	4.583,32
	106,5

	
	MANJAK PRIHODA I PRIMITAKA (šifre Y345-X678)
	Y005
	0,00
	238.262,02
	-



Prihodi u izvještajnom razdoblju bilježe rast od 7,50%u odnosu na isto izvještajno razdoblje prošle godine. Najveći udio imaju prihodi od nadležnog Ministarstva u iznosu od 1.116.418,02 EUR i odnose se na plaće i materijalna prava zaposlenih, te materijalne troškove poslovanja. Značajan udio u prihodima čine pomoći iz inozemstva i od subjekata unutar općeg proračuna u iznosu od 289.789,95 EUR, što predstavlja smanjenje od 10,60% u odnosu na  2025. godinu. Većinu ovih prihoda čine prijenosi sredstava po EU projektima iz programa Erasmus + i Programa prekogranične suradnje Italija-Hrvatska 2021-2027. Dodatno, Veleučilište je ostvarilo povećanje prihoda od pruženih usluga, te tekućih donacija, dok su prihodi po posebnim propisima koji se u najvećem dijelu odnose na školarine ostali na prošlogodišnjoj razini. Povećanje prihoda prati i povećanje rashoda poslovanja, ali u većem opsegu što rezultira manjkom prihoda poslovanja u izvještajnom razdoblju u iznosu od 205.452,26 EUR-a. Iako povećanje rashoda bilježimo na većini pozicija rashoda poslovanja, značajnije povećanje rashoda evidentirano je na rashodima za intelektualne i osobne usluge zbog povećanog broja vanjskih suradnika potrebnih za održavanje nastave, osobito na stručnom prijediplomskom studiju Sestrinstva i Računarstva. Također, rashodi za pomoći dane u inozemstvo i unutra općeg proračuna iznose 270.655,11 EUR-a, što je povećanje 204,40% u odnosu na isto razdoblje prošle godine. Unutar navedenog iznosa nalazi se i iznos od 83.754,00 EUR-a, koji je u siječnju 2026. godine prenesen partnerima po Projektu 2024-1-HR01-KA220-VET-000243564 Smart4Food, a koji je značajno doprinio manjku prihoda poslovanja iz razloga što je prihod po navedenom projektu priznat u 2024. godini. Zbog intenziviranja aktivnosti i sastanaka u sklopu EU projekata, zabilježen je znatan porast troškova službenih putovanja, te naknada troškova osobama izvan radnog vremena.
Rashodi za nefinancijsku imovinu u iznosu od 28.226,44 EUR-a odnose se na nabavu uređaja i opreme za opremanje predavaonica i ureda. U prosincu 2024. nabavljen je osobni automobil putem Ugovora o financijskom leasingu vrijednosti 27.975,53 EUR-a, te se manjak od financijske imovine i zaduživanja u iznosu od 4.583,32 EUR odnosi na otplatu glavnice za isti. Trenutačni manjak prihoda i primitaka uglavnom je rezultat dinamike financiranja EU projekata. Gubitak će se nadoknaditi u drugoj polovici proračunske godine, kada se očekuje pojačana dinamika uplata po privremenim i završnim izvješćima.


Izvještaj o obvezama
Bilješka 2.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	626,20
	-



Stanje obveza na dan 1. siječnja 2026. iznose 260.026,29 EUR-a, te je usklađen sa iznosom iskazanim u izvještaju o obvezama za prethodnu godinu.
Na kraju izvještajnog razdoblja stanje nepodmirenih obveza iznosi 370.652,91 EUR, od čega je 626,2 EUR u dospijeću. Dospjele obveze u iznosu od 542,20 EUR odnose se na obveze za materijalne rashode iz lipnja, te 84,00 EUR na obvezu za PDV po ispravljenom obrascu za svibanj. Sve dospjele obveze podmirene su početkom srpnja 2026. godine. Nedospjeli iznos od 370.026,71 EUR sastoji se 210.385,93 EUR rashoda za poslovanje unutar kojeg obveze za plaću i materijalna prava radnika za lipanj 2026. godine iznose 168.220,74 EUR-a. Ostatak se odnosi na obveze za financijski leasing u iznosu od 14.646,52 EUR-a, obveze za EU predujmove u iznosu od 139.306,79 EUR, te 2.000,85 EUR za jamčevne pologe. 
Stanje međusobnih obveza proračunskih korisnika iznosi 3.686,62 EUR-a i odnosi se na potraživanje od HZZO za bolovanja preko 42 dana koja još nisu refundirana.

Bilješka 3.
EU izvještaj
Izvor financiranja 563- Europski fond za regionalni razvoj
Na izvoru financiranja 563-Europski fond za regionalni razvoj Veleučilište ima sklopljen Ugovor za projekt MareSkill - Smart and innovative blue skills for competitive blue economy iz operatinvnog programa INTERREG Italija - Hrvatska 2021. - 2027.Veleučilište u Šibeniku je vodeći partner na projektu čija ukupna vrijednost iznosi 1.382.552,84 EUR, dok je proračun VUŠ-a na projektu 247.529,30 EUR. Razdoblje provedbe projekta je od 1. travnja 2024. godine do 30. rujna 2026.godine, a ostali partneri na projektu su Sveučilište u Zadru, Sveučilište u Rijeci, Hrvatska gospodarska komora, Fenice Foundation NGO (ITA), Regional Agency for Technology and Innovation - ARTI (ITA), National Institute of Oceanography and Applied Geophysics - OGS (ITA), University of Trieste (ITA).
U toku 2026. godine Veleučilište je primilo 257.810,74 EUR-a za treće izvještajno razdoblje. Od navedenog iznosa projektnim partnerima je proslijeđeno 212.600,94 EUR-a. Od ostalih rashoda u izvještajnom razdoblju naknade plaća zaposlenicima koji rade na projektu iznose 10.854,80 EUR-a, dok je na materijalne rashode utrošeno 6.580,77 EUR-a. Predano je izvješće za četvrto izvještajno razdoblje, te se u toku srpnja očekuje uplata od 247.311,84 EUR, od čega će iznos od 198.840,78 EUR biti distribuiran partnerima na projektu.
510-Programi Unije
Veleučilište u Šibeniku je jedan od partnera na projektu pod nazivom "SIT - SUSTAINABILITY IN TCLF (Textiles, Clothing, Leather, Footwear)" u sklopu Erasmus+ Innovation Alliance programa. U siječnju 2026. za drugo izvještajno razdoblje Veleučilište je zaprimilo uplatu od 20.915,60 EUR-a.
Krajem 2025.godine sklopljena su dva nova Ugovora Erasmus + (Cooperation partnerships in higher education -KA220-HED) na kojima je Veleučilište partner. Po navedenim Ugovorima u 2025.godini zaprimljen je predujam u iznosu od 25.988,00 EUR-a. Od navedenog iznosa u 2026. godini priznali smo prihod u iznosu od 11.063,61 EUR-a.
Veleučilište u Šibeniku je koordinator projektnog konzorcija ERASMUS+ KA2 VET projekta - Partnerstva za suradnju u strukovnom obrazovanju i usavršavanju (Projekt 2024-1-HR01-KA220-VET-000243564 Smart4Food). Trajanje projekta: 01.11.2024. - 31.10.2026. Ukupan proračun projekta je 250.000,00 EUR-a, od čega na VUŠ otpada 40.615,00 EUR-a. AMPEU je u 2024. godini doznačio 80 % sredstava, odnosno 200.000,00 EUR-a. Projektnim partnerima za drugo izvještajno razdoblje u siječnju 2026. godine isplaćeno je 83.754,00 EUR-a.
Rashodi za dolazne studente iz Ukrajine po Erasmus + programu, te nadoknada putnih troškova studentima koji sudjeluju na projektima ukupno iznose 59.265,32,00 EUR-a, dok je u izvještajnom razdoblju trošak naknada za zaposlenike po Erasmus+ programu iznosio 17.891,27 EUR-a. Od ostalih značajnih rashoda u izvještajnom razdoblju treba spomenuti naknade plaća zaposlenicima koji rade na projektima u iznosu od 17.194,58 EUR-a, te troškove službenih putovanja u iznosu od 18.518,58 EUR-a.
U izvještajnom razdoblju sklopljen je novi Erasmus + Ugovor 2026-1-HR01-KA131-HED-000406737 čija je ukupna vrijednost 155.478,00 EUR, te je AMPEU Veleučilištu doznačio 80% sredstava u iznosu od 124.382,40 EUR, što je i vidljivo na stavci Obveze za EU predujmove dane iz državnog proračuna. 
 

